لیبیاده عسکری مهمامت نینگ پارتلب کیشی عاقبتیده بیرته باله حیاتینی یوقاتدی 3 ته باله یره لندی.
لیبیا ساغلیقنی سقلش وزیرلیگی گه باغلیق ایلک یاردم و فوق العاده وضعیت باشقرمه سی سوزچیسی اوسامه علی پایتخت الطرابلس نینگ جنوبیده جایلشگن عین زرا منطقه سیده پارتلش یوز بیرگن لیگینی بیلدیردی.
علی بو پارتلش نینگ عسکری مهمات بیلن تیگیشلی ایکن لیگینی و باله لر مهمات بیلن اوینه یاتگن پیتده یوز بیرگن لیگینی ایتدی.
حادثه عاقبتیده بیرته باله نینگ حیاتینی یوقاتگن لیگینی 3 ته باله نینگ یره لنگن لیگینی یره لیلردن بیرته سی نینگ وضعیتی نینگ آغیر ایکن لیگینی بیلدیردی.
مهمات نینگ نیمه لیگی حقیده معلومات بیریلمه دی.
لیبیا اردوسی تامانیدن 2020 ییلی 22 می تاریخیده بیریلگن بیاناتده اولکه نینگ شرقیده گی غیر مشروع کوچلرنینگ ییتکچیسی خلیفه حفتر جنگریلری نینگ الطرابلس نینگ جنوبیدن چیقیب کیته یاتگن پیتده صلاح الدین و عین زرا منطقه لریگه ماین اورنه تیب کیتگن لیگینی بیلدیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
